**DĖL KITOS PASKIRTIES ŽEMĖS SKLYPO ROKIŠKIO R. SAV., ROKIŠKIO M., NEPRIKLAUSOMYBĖS A. 9, ŽEMĖS NAUDOJIMO BŪDO NUSTATYMO**

2024 m. liepos 9 d. Nr. AV-418

Rokiškis

Vadovaudamasis Lietuvos Respublikos teritorijų planavimo įstatymo 20 straipsnio 2 dalies 2 punktu, Lietuvos Respublikos žemės ūkio ministro ir Lietuvos Respublikos aplinkos ministro 2005 m. sausio 20 d. įsakymu Nr. 3D-37/D1-40 „Dėl Žemės naudojimo būdų turinio aprašo patvirtinimo“, Rokiškio rajono savivaldybės mero 2024 m. vasario 15 d. potvarkiu Nr. MV-81 „Dėl įgaliojimų Rokiškio rajono savivaldybės administracijos direktoriui suteikimo“, Lietuvos Respublikos nekilnojamojo turto kadastro įstatymo 6 straipsnio 1 dalies 4 punktu ir Rokiškio miesto teritorijos bendruoju planu bei atsižvelgdamas į *(duomenys neskelbiami)* 2024 m. birželio 20 d. prašymą:

1. N u s t a t a u kitos paskirties žemės sklypui (kad. Nr. 7375/0011:86 Rokiškio m. k. v., plotas – 0,3564 ha), esančiam Rokiškio r. sav., Rokiškio m., Nepriklausomybės a. 9, naudojimo būdą – komercinės paskirties objektų teritorijos.

2. P a ž y m i u, kad šis įsakymas yra skelbiamas Lietuvos Respublikos teritorijų planavimo dokumentų rengimo ir teritorijų planavimo proceso valstybinės priežiūros informacinėje sistemoje ir Rokiškio rajono savivaldybės interneto svetainėje ([www.rokiskis.lt](http://www.rokiskis.lt)). Per 10 darbo dienų nuo šio sprendimo paskelbimo žemės sklypo savininkas Nekilnojamojo turto kadastro ir Nekilnojamojo turto registro tvarkytojui Vyriausybės nustatyta tvarka pateikia prašymą įregistruoti žemės sklypo kadastro duomenų (pagrindinės žemės naudojimo paskirties ir žemės sklypo naudojimo būdo) pasikeitimą Nekilnojamojo turto registre – pasikeitusius žemės sklypo kadastro duomenis įrašyti į Nekilnojamojo turto kadastrą.

Įsakymas per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui (Respublikos g. 62, Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka.

Administracijos direktorius Valerijus Rancevas